নেতা নেইমার: চলতি বিশ্বকাপের শুরু থেকেই শরীরে ছোঁয়া লাগলেই মাঠে পড়ে যায়, হালকা চোট পেলেই অভিনয় করে পুরো মাঠে অস্থিরতা ছড়াতে ওস্তাদ, অতিরিক্ত ডাইভ প্রবণতায় আক্রান্ত, খেলার চেয়ে চুলের স্টাইল নিয়ে ব্যস্ত বেশী এমনি অনেক সমালোচনায় মিডিয়া ছিল সরগরম। কিন্তু, মেক্সিকোর বিরুদ্ধে ম্যাচেই সব সমালোচনার জবাব দিলেন নেইমার। শুধু নিজে গোল করলেন না, গোল করালেনও। ব্রাজিলের আক্রমণের নেতৃত্বও দিলেন। নেইমার, কুতিনহো, উইলিয়ানরা বারবার আক্রমণের ত্রাস ছড়িয়েছে মেক্সিকোর ডিবক্সে। গতি, ড্রিবলিং, বডিডজ, ওয়ান-টু-ওয়ান পাস খেলার মধ্যদিয়ে লাতিন ফুটবলের সৌরভ ছড়িয়ে দেন নেইমার।